benxh/qysh-me-shqip-scrape-dataset huggingface dataset:
Permeti


				
			Permeti. Në zemër të luginës së Vjosës, një nga lumenjtë më të rëndësishëm dhe të bukur të Shqipërisë, qëndron Permeti.
Ky qytet është një xhevahir i vërtetë por ende larg radarit të turistëve. Më saktë është vendi ideal për ata që kërkojnë relaksim. Për të shkuar atje zbret nga Tirana për në jug. Në vend që të shkosh në drejtim të bregdetit shkon në brendësi, kalon Fierin dhe Tepelenën deri sa të mbërrish, pas tre orësh, në destinacionin tënd. Idealja është të ndaleni këtu për një fundjavë ose, kush ka mundësi, edhe disa ditë të tjera për të zbuluar rrethinat gjithashtu.
Zgjedhja e hotelit është shumë e rëndësishme, pasi në Përmet ka pak akomodime dhe vendi ideal për të qëndruar është, për mendimin tim, Vila Përmet, një hotel i bukur i hapur kohët e fundit. Villa Përmet është zgjidhja ideale për të kaluar natën dhe për të vizituar rrethinat e saj të mrekullueshme brenda një dite. Jo vetëm që është një nga strukturat më interesante dhe më të ruajtura në Shqipëri, por gjithashtu është e vendosur në një pozicion fantastik. Prej aty mund të admironi qytetin dhe malet përreth saj.
Kuzhina e Përmetit dhe peisazhet
Në Përmet nuk keni pse shkoni për muze, art dhe kulturë, por për të vizituar natyrën në bukurinë e saj të plotë dhe të rigjeneruar nga pranvera. Sidoqoftë, ka edhe kisha të çmuara dhe të lashta, të cilat ia vlen të vizitohen. Siç janë ato të Shën Nikollës që datojnë nga mesi i shekullit të tetëmbëdhjetë. Kisha e Shën Premtes e cila daton nga gjysma e dytë e shekullit të tetëmbëdhjetë. Të dyja kishat ndodhen brenda në qytet.
Keni edhe kishën e Shën Marisë në Leusë,  ndërtuar në vitin 1700 mbi mbetjet e një ndërtese para-ekzistuese të shekullit të 6-të. Ndodhet në një fshat të vogël pak jashtë qendrës.
Permeti i magjeps të gjithë me kuzhinën e tij. Disa nga produktet e tij gastronomike, siç janë glikotë e bëra nga frutat, mbrohet nga Slow Food Albania. Pastaj keni lumin, me ngjyrat e tij madhështore, i cili rrjedh ngadalë përmes qytetit. Ose parku kombëtar Bredi i Hotoves në portat e qytetit si dhe keni mundësinë për të bërë shumë aktivitete në natyrë.
Banjat termale të Benjës
10 km larg Përmetit, ndodhen Banjat e famshme termike të Benjës. Ato mund të arrihen lehtazi me makinën tuaj ose me xhipat e pronarëve të Villa Përmet të cilët organizojnë ekskursione në atë zonë. Përgjatë itinerarit të shkurtër që të çon tek banjot termale, do dëshmoni fushat dhe kullotat e kultivuara. Deri sa të arrini urën osmane që përshkon lumin Langaricë, afër së cilës ndodhen pishinat e njohura natyrore.
Ujërat termale të Benjës janë të famshëm në të gjithë Shqipërinë për vetitë e tyre shëruese dhe gjithashtu konsiderohen nga specialistët të jenë ndër më të mirat në Europë. Burimet përdoren për të trajtuar sëmundjet kronike reumatike, sëmundjet e stomakut dhe lëkurës.
Nëse dëshironi mund edhe të ecni në Kanionin e Lengaricës, i cili fillon disa metra larg urës. Një alternativë tjetër është të pushoni në banjat natyrale dhe të admirosh peizazhin përreth. Në të dy rastet, çudia dhe relaksi janë të garantuara. Ky pra është Permeti i panjohur por padyshim i mrekullueshëm.
Qysh me i dite perfitimet nga qaj kamomil


				
			Qysh me i dite perfitimet nga qaj kamomil? Të gjithë e përdorim shpesh kamomilin por a i dimë të gjitha vetit e tij? Çaji i kamomil ka qenë shumë i përdorur qysh në kohët e lashta në Perandorinë Romake, gjatë sundimit të Egjiptit e në Greqinë antike.

Më poshtë ne po listojmë disa nga përfitimet që i kemi nëse konsumojmë shpesh qaj kamomil. Mos të harrojmë se është një çaj që ka shije të mirë. Sidomos nëse e shoqërojmë me mjaltë apo edhe pak sheqer.
Ndihmon shërimin e plagëve 
Si çaj kamomili është përdorur qysh në lashtësi për përshpejtimin e shërimit të plagëve. 
Një studim i fundit tek minjtë ka rezultuar se minjtë të cilëve i’u është dhënë çaji kamomil janë shëruar më shpejt sesa ata që nuk i’u është dhënë. 
Kamomili është i mirë edhe për djegie, ngase vepron kundër inflamacionit, baktereve dhe është antioksidant i shkëlqyer.
Ndihmon diabetin
Studimet e fundit kanë treguar se çaji kamomil ndihmon shumë përsonat që janë të prekur nga diabeti.
Kundër baktereve 
Efekti antibakterial i kamomilit mund t’ju ndihmojë të luftoni ftohjen dhe gjithashtu të mbroheni nga sëmundjet që lidhen me bakteret dhe infeksionet.
Zbutë spazmën e muskujve
Konsumi i çajit të kamomilit sipas hulumtuesve zbutë spazmën e muskujve dhe është një mjet i mirë kundër dhimbjeve menstruale.
Qetëson dhimbjet e stomakut
Efekti i kamomilit në stomak është shumë qetësues duke relaksuar muskujt e barkut dhe ndihmuar rreshtimin e zorrëve. Gjithashtu, çaji i kamomilit mund të ndihmojë edhe në tretjen e ushqimit.
Ndihmon gjumin
Një gotë çaj kamomil para gjumit vepron si qetësues në sistemin nervor në mënyrë që ju lejon të bëni gjumë më të rehatshëm. Vlen të theksohet se kamomili ka qenë si ilaç kundër pagjumësisë për shekuj me rradhë.
Hemorroidet
Thuhet se çaji i kamomilit mund t’ju ndihmojë në shërimin e hemorroideve.
Lufton kancerin
Besohet se çaji i kamomilit ndihmon në uljen e qelizave kanceroze edhe pse janë duke vazhduar hulumtimet për të parë saktësisht se si kamomili shfuqizon rritjen anormale të qelizave.
Lëkurë të shëndetshme
Si anti-inflamator kamomili ndihmon në pastrimin e lëkures e deri tek irritimet si ekmeza, puçrrat dhe alergjia.
Ka shumë mënyra të aplikimit të kamomilit, por më e lehta është përmes çajit.
Nëse keni probleme me shijen mund të shtoni limon dhe të konsumoni çdo kohë, ngase efektet shëndetësore janë të shumta.
Qysh me përgatitë bakllava sipas recetës së gjysheve tona?


				
			Përgatit bakllava edhe kur nuk është festë. Bakllavaja është një nga ëmbëlësirat më të preferuara të shqiptarëve. Atskush nuk e përgatit më mirë se gjyshet e nënat tona. Më poshtë ne po ja u sjellim recetën për bakllavasë.
Megjithatë mos harroni se ajo don shumë përkushtim dhe vigjilencë për tu gatuar. Prandaj bëni kujdes të shtuar në secilin hap. Që nga brumi, shtrirja e saj, pjekja e shërbeti. Shpresojmë të ja dilni me sukses.
Përbërësit për bakllava:

5 ve – 1 e plotë dhe 4 të kuqtë
1 gotë vaj
1 gotë qumështë
lugë të mesme sheqer
1 maje thike kripë
Rreth 500 gr miell
Rreth 400 gr arra të qëruara e të coptuara
200 – 300 gr gjalpë

Përbërësit e sherbetit:

2 kavanoza të mëdha me sheqer rreth 1.2 kg
2 kavanoza të mëdha me ujë.

Udhëzimet
Për të përgatitur bakllavën, së pari duhet ta përgatisni brumin. Brumi është i përbërë nga vezët, vaji, qumështi dhe mielli. Kjo përzierje lihet e mbuluar me pecetë kuzhine për 1-2 orë. Pastaj ky brum merret dhe ndahet në 50 kuleqë, të vegjël (sa e kuqja e vezës). Merren nga 10 kuleqë dhe të hollohen një nga një me nisheste. Pastaj merren që të 10 kuleqët dhe ndërmjet u vihet nga pak nisheste.
Të gjitha së bashku hollohen sa tepsia. Këtë veprim e përsëritni pra 5 herë, derisa t’i radhitni kështu 50 kuleqët e bërë. Dy nga petët e holluara shtrihen në tepsi, vihen arrat e coptuara dhe sipri vihen tri petët e tjera. Pasi që të vihen të gjitha petët, bakllava prehet në copëza të pjerrëta. Pasi të prehet bakllava, ngadalë ia vini përsipëri gjalpën e shkrirë.Futeni në furrë të ngrohtë dhe e piqni për 2-3 orë në 150 C.
Sherbeti i Bakllaves
Të vlohet uji rreth 30 minuta derisa të trashet sherbeti. Bakllava duhet të jetë e ftohtë kur përvlohet me sherbetin e nxehtë. Përfundimisht e lini të ftohet për t’u servuar.
Qysh me ja pergatite femijeve kutinë me ushqim per shkolle?


				
			Të përgatisni kutinë me ushqim për fëmijën tuaj në shkollë është domosdoshmëri. Mënyra më e shëndetshme për të ushqyer fëmijën tuaj është me ushqim të freskët që ja përgatisni ju.

Në vendet perendimore është kulturë që fëmijët të ushqehen edhe në shkollë me ushqim nga shtëpia.
Ne ju këshillojmë që fëmijës tuaj gjithmonë, ose sa herë që mundeni, t’ja përgatisni vet kutinë me ushqim. 
Ndoshta këtë e bëni gjithmonë por ndonjëherë ju mungojnë idetë. Kështu që ne po japim disa sygjerime se çka nuk duhet të mungojë në këto kuti.
Përgatitja e shpejtë
Feta buke – fetat e bukës qe femija juaj e preferon prisni në copa me të vogla se zakonisht. 
Mish të grirë – prini në copa të vogla apo në feta të holla mishin, sallamin e pulës apo proshutën dhe bëni një vend në kutinë e fëmijës tuaj.
Djath – fusni gjithmonë copëza të vogla djathi diku në këtë kuti.
Perime – domate, karota, tranguj, brokoli apo cilat do perime, nuk duhet të mungojnë në kutinë e ushqimit. Kudesuni t’i vendosni në rotacion në mënyrë që fëmijës tuaj të mos i mërziten.
Sallatë pule – ndonjë ditë mund t’i përgatisni edhe një sallatë më copëza pule.
Biskota – fëmijët i adhurojnë dhe ato janë gjithmonë të mirëseardhura në kutinë e tyre.
Pemë – mollë, dardh, babane, një grusht fruta të thata, etj. Krijoni shprehi që njëra prej tyre të mos mungojë asnjherë në kutinë e fëmijës tuaj.
Fara – përdorni farat e ndryshme e të shëndetshme në gatimet tuaja dhe integroni ato edhe në kutinë e fëmijës.
Ujë – mos e nisni fëmijën tuaj për shkollë pa një shishe ujë.
Jogurt ose qumshtë – ndonjëherë jepni edhe një nga këto të dyja me vete.
Diçka të embël – për fund mund ta ëmbëlsoni të voglin tuaj me ndonjë bombon ose copëz çokollade
Një shënim – krijoni sprehinë e të lënit një shënim në kutinë e ushqimit të fëmijës tuaj. Nëse ai di të lexojë tashmë shkruani pak fjalë inkurajuese, kurse nëse ende nuk di të lexojë vizatoni diçka ka të vogël për të.
Shpirt qe ne e perdorim per te dashurit 


				
			Shpirt që ne e përdorim për të dashurit. Kushedi sa herë gjatës ditës i drejtoheni me fjalën shpirt  të dashurit apo të dashurës tuaj! Shpirt është një nga nofkat më të shpeshta që përdoret mes të dashuruarve.
Mirëpo a ia dini të gjitha domethëniet kësaj fjale të bukur shqipe? Nëse lexoni këtë artikull deri në fund ju mund të mësoni shumë kuptime interesante që fjala shpirt ngërthen në vete! Ato janë:
Tërësia e ndjenjave dhe e përjetimeve
Në fjalorin e gjuhës shqipe fjala shpirt përkufizon botën e brendshme të njeriut. Tërësinë e vetive të tij psikike. Tërësinë e ndjenjave dhe e përjetimeve të tij.
Pra, shpirt është vetëdija a ndërgjegjja e njeriut, ose bota e tij mendore.
Qenia më e shtrenjtë
Kur dikujt i themi shpirt i kemi thënë qenia më e shtrenjtë. Njeriu më i çmuar për ne. Shpirt është njeriu shumë i afërt e i dashur i zemrës.
Thelbi i diçkaje
Sipas gjuhes shqipe, është gjëja më e qenësishme, thelbi i diçkaje.
Forca kryesore frymëzuese a lëvizëse në një punë, në një veprimtari, shtylla e një pune a e një veprimtarie. Është shpirti ai që frymëzon, organizon e udhëheq një grup njerëzish; njeriu më i dashur në një grup a në një rreth  njerëzish.
Faktori kryesor
Sipas filozofisë, shpirti është element jomaterial, i cili gjoja është faktori kryesor që i paraprin çdo qenieje dhe e përcakton atë apo që i kundërvihet materies dhe njëjtësohet me zotin.
Element hyjnor
Sipas religjoneve të ndryshme, shpirti është element jo material te njeriu që ka prejardhje hyjnore e është i pavdekshëm. Sipas feve ai i jep njeriut jetën, e dallon atë nga kafshët dhe e lidh me zotin.
Qysh me ditë pse arkat e kursimit kanë formën e derrkucit?


				
			A keni menduar ndonjëherë se pse arkat e kursimit kanë formën e derrkucit? Një nga faktet më interesantë është fakti që ne e lidhim kursimin e parave me simbolin e dërrkucit. Pse ndodh kjo? Arsyeja nuk ka të bëj fare me derrin, por me një lojë fjalësh. Lexoni më poshtë.
Derri si simbol i arkave të kursimit
Në Priene, Turqia e sotme u gjend një arkë kursimi në formë derri. Kjo arkë  daton që prej mbi 2,000 vjet më parë. Megjithatë, vetëm nga shekulli i tetëmbëdhjetë është përhapur përdorimi i tyre në formën e derrkucit.

 
Shumë historianë besojnë se kjo formë rrjedh nga një lojë fjalësh. Pygg ishte një lloj balte që përdorej në Anglinë e vjetër për të bërë vazo dhe pllaka. Kur njerëzit veç të tjerash mbanin paratë e tyre. Asonanca ose ngjashmëria me fjalën “pig” (derr) i shtyu qeramistët anglez në prodhimin masiv të arkave të kursimit në formë derri nga shekulli XIX.
Arsyeja pra është mjaftë e thjeshtë dhe nuk ka të bëjë me derrin si arkë. Më pas simboli u derrkucit si arkë kursimi u përhap gjithandej, dhe përdoret edhe sot e kësaj dite nga shumë spote publicitare bankare. Sidomos kur bëhet fjalë për llogari kursimi ose kredi. Histori interesante, apo jo? Kujt do të ja merrte mendja!
Qysh me kombinu xhinset e ngushta që të dukeni elegante?


				
			Xhinset e ngushta do t\’ju bëjnë të dukeni tepër elegante? Ne gjithnjë shohim modele të dobëta nëpër revistat e modës, të cilat duken se kanë shumë vetëbesim gjatë prezantimit të trendeve më të reja të veshjeve.
Madje, mund të mendoni se vetëm nëse trupi ka “përmasa të përkryer” do të dukeni bukur me ato lloj veshjes. Megjithatë, Bright Side ju bën me dije se ju mund të dukeni të mrekullueshme pavarsisht përmasave të trupit tuaj.
1. Provoni xhinse me bel të mesëm ose të lartë
Fatmirësisht, xhinset, fundet dhe pantallonat me bel të ulët nuk janë më në modë. Tani janë në trend xhinset me bel të mesëm apo të lartë. Xhinse të tilla janë të përkryera për të nxjerr në pah pjesët më të mira të figurës suaj trupore, dhe po ashtu fshehin ndonjë mangësi të belit tuaj.
2. Zgjidhni madhësinë e duhur
Zgjedhja e rrobave në madhësinë e gabuar është gjëja më e keqe që mund të bëni. Kjo vlen veçanërisht për xhinset. Mos bleni xhinse aq të ngushta sa të mos keni mundësinë të hyni në to. Askush nuk do t\’ua vërë re numrin në etiketë.
3. Kombinimi i ngjyrave ka shumë rëndësi
Xhinset blu të errëta klasike apo nuanca tjera të theksuar, ju bëjnë të dukeni më të holla. Për më tepër, këto lloj xhinses, jo vetëm që janë pjesë përbërëse e garderobës suaj, por edhe mund të kombinohen me çfarëdo lloj veshje tjetër.
4. Zgjidhni këpucët e duhura për xhinset e ngushta
Këpucë me take, çizme mashkullore, këpucë të sheshta, të gjitha këto krijojnë një pamje shumë mbresëlënëse nëse kombinohen si duhet. Zgjidhni këpucë elegante në ngjyra neutrale, apo zgjedhni një ngjyrë që është e njejtë si ngjyra e xhinseve tuaja. Nëse doni të bini akoma më tepër në sy mund të zgjdhni ngjyra shumë të forta si e kuqja, e verdha e kështu me rashë.
Qysh me përgaditë keksa?


				
			Përbërësit:

250 gram gjalpë
1 gotë vaj
100 gram sheqer pluhur
1 kg miell
1 pecivë
1 sheqer vanille.

Kombinohen të gjithë përbërësit në një enë të thellë derisa të bëhet një brumë i butë. Jepni formën e dëshiruar, dhe vendoseni në letrën e pjekjes. Pjeken në temperaturë 180 gradë.
Masakra e Mejes


				
			Masakra e Mejes është masakra më e madhe e luftës së Kosovës. Çdo vit, më 27 Prill qindra familje mblidhen në Mejë, afër Gjakovës
Ata nderojnë jetën e 376 shqiptarëve të masakruar aty. “Kishim shpresë. Shpresonim se dikush mund të ishte gjallë”. “Ne kurrë nuk do të jemi në gjendje të dëgjojmë tregimet e asaj që përjetuan ata njerëz atë ditë.
Ishte një ditë kaq e tmerrshme, saqë dëshironim vetëm që ata të kishin një vdekje të shpejtë. Vetëm mendimi për këtë akoma më jep të dridhura”, thotë Jeton Sokoli.
Ai ishte pesëmbëdhjetë vjeç kur humbi babanë e tij Filipin dhe xhaxhallarët Simonin, Kristinin dhe Gjergjin. “Edhe kushëriri im vdiq atje, ai ishte vetëm gjashtëmbëdhjetë vjeç”, tregon Jetoni.
Dhënia e një interviste për ngjarjen më të dhimbshme të jetës së tij, i jep Jetonit një ndjenjë të përzier. “Më bën keq, por nga ana tjetër jam krenar për heroin tim.
Babai im dha jetën e tij për familjen e tij”, thotë ai. Deri në vitin 2004 familja kishte shpresë se disa prej tyre ishin akoma gjallë.
“Por kjo shpresë u zhduk kur dëgjuam se eshtrat e të dashurve tanë u gjetën në një varr masiv në Bajtanica”.  Ky është një vend afër Beogradit, qindra kilometra larg vendit të ngjarjes.
‘Nuk do të na marr malli për fjalimet e politikanëve këtë vit’
Për shkak të krizës së koronës sivjet nuk do të ketë një takim masiv në Mejë për të kujtuar jetën e 376 personave të masakruar. Në kushte normale qindra familje mblidhen atë ditë. Bashkë me fëmijët e shkollës, politikanët dhe gazetarët.
“Kjo është hera e parë qëkur kemi varrosur të dashurit tanë që nuk do të mund të mblidhemi. Sidoqoftë, si familje ne synojmë të shkojmë dhe të ju dërgojmë lule heronjve tanë”, thotë Jetoni.
Memoriali ka ndryshuar ndër vite por ende jo gjithçka ka përfunduar. E çuditshme, sepse është kaq e rëndësishme t’i tregosh botës se çfarë ndodhi. Si ndiheni për këtë?
“Ndihem shumë i turpëruar kur shoh gjendjen e mjerueshme të varrezave. Më vjen keq për familjet. Unë nuk ndaj të njëjtën empati për politikanët. Për shumë vite, ata na kanë vizituar gjatë këtyre ditëve duke bërë premtime boshe.
Nuk kemi nevojë për fjalë, kemi nevojë për veprime. Kjo është masakra e mejes më e madhe në vend dhe ende nuk po trajtohet si e tillë. Neve nuk do të na mungojnë fjalimet e politikanëve”.
Është gjithmonë tronditëse të dëgjosh sa serbë u dënuan për këtë vrasje masive: Zero. Si ndiheni ju personalisht për këtë?
“Kjo është diçka që ende nuk mund ta kuptoj. Ata ishin 376 qenie njerëzore të gjalla me emra, familje, punë dhe ëndrra. E drejta e tyre për të jetuar u mor prej tyre.
Në Mejë, atë ditë ndodhi një krim kundër njerëzimit, një genocid. Njëzet e një vjet pas masakrës, asnjë person i vetëm nuk është përndjekur. Kjo është e padrejtë dhe familjet ndjehen të tradhtuara.
Shtypi ndërkombëtar shkroi disa ditë pas masakrës për situatën.
Qysh me përgatitë bakllavë?


				
			Në këtë pjesë të vitit nëpër shumë shtëpi vjen era bakllavë. Mirëpo për të përgatitë një bakllavë të shijshme dhe si duhet ka disa sekrete që duhet t\’i dini. Gjithmonë duhet pasur parasysh se bakllava është një nga ëmbëlësirat që merrë më shumë kohë për tu përgatitur. Megjithatë ja vlen mundi për shijen e saj të mrekullueshme.
Më poshtë ne po ju sjellim recetën e një bakllave që pëlqehet nga të gjithë. Nëse e përgatisni, ju bëftë mirë!
Përbërësit për bakllavë

2 vezë
3 të verdha vezësh
1 gotë vaj
1 gotë qumësht
800 gram miell
Pluhur për pjekje
700 gram niseshtë
500 gram margarinë
500 gram arra.

Sherbeti:

2 kg sheqer
1 litër ujë
Lëngu i gjysmë limoni.

Vezët përzihen, ku shtohet vaji dhe qumështi. Në masën e përzier mirë shtohet mielli derisa të formohet një brumë i butë. Brumi ndahet në 10 pjesë, e pastaj nga qdo pjesë bëhen nga 5 toptha, pra 50 toptha. Qdo topth hapet sa një pjatë dhe duke e përmillur me niseshte vihet nga 5 petë njëra mbi tjetrën. Pesë petët e bashkuara hapen dhe tëhollohen dike i përmillur me niseshte, në një petë të hollë dhe të madhe. Njësoj veprohet me të gjithë masën e brumit.
Petët e tëholluara vihen në tepsi njëra mbi tjetrën, duke i spërkatur me një lugë yndyrë. Pasi palohen në tepsi gjysma e petëve, vihen arrat dhe shtrihen nga të gjitha anët njëlloj. Vendosen petët tjera mbi arra. Pritet në formën e dëshiruar. Me lugë shtohet gjalpë i shkrirë mbi. Pjeket në temperaturë 150 gradë për 1 orë e gjysmë. Për përgaditjen e sherbetit vlohet uji me sheqer, shtohet lëngu i limonit. Pasi të largohet sherbeti nga zjarri, shtohet një gotë caji ujë i ftohtë dhe me sherbet të valë përvëlohet bakllava e ftohur. Mbulohet derisa të pihet sherbeti.
Qysh me i dite cilave grupe te gjakut mund t’i dhurojme gjak?


				
			Cilat grupe të gjakut mund të dhurojmë gjak? Edhe pse të gjitha grupet e gjakut përbëhen nga shumë elemente të njëjta, ato dallojnë nga njëra-tjetra.

Në fakt, ekzistojnë tetë grupe të gjakut që janë më të njohura.
Ato dallohen nga prania apo mungesa e disa antigjenve (substanca të jashtme që mund të nxisin reagimin e sistemit imunitar duke krijuar anti-trupa).
Grupet e gjakut
Pasi që disa antigjene mund të shkaktojnë sistemin imunitar të sulmojë gjakun e injektuar të pacienti, transfuzioni i tij bëhet me kujdes duke pasur parasysh llojet e gjakut te cilat mund t’i dhurojnë njëra-tjetrës.
Ekzistojnë katër lloje kryesore të gjakut të cilat përcaktohen nga prezenca apo mungesa e dy antigjeneve -A dhe -B në sipërfaqen e qelizave të kuqe të gjakut:

Grupi A – ka vetëm antigjenin A në qelizat e kuqe (dhe antitrupa B në plazmë)
Grupi B – ka vetëm antigjenin B në qelizat e kuqe (dhe antitrupa A në plazmë)
Grupi AB – ka të dy antigjenët A dhe B në qelizat e kuqe (por nuk e ka asnjërin antitrup në plazmë)
Grupi 0 – nuk e ka asnjërin antigjen në qelizat e kuqe (dhe nuk ka asnjërin antitrup në plazmë)

Ilustrimet
Figura e mëposhtmë paraqet ilustrativisht se cilat grupe të gjakut mund të dhurojnë apo mund të marrin nga grupe të caktuara:Përpos antigjeneve A dhe B ekziston edhe lloji i tretë antigjen që quhet faktori Rh, i cili mund të jetë prezent (+) apo joprezent (-).
Në përgjithësi gjaku Rh negativ i dhurohet pacientëve me gjak Rh negativ apo edhe Rh pozitiv. Ndërsa gjaku Rh pozitiv mund t’i dhurohet vetëm gjakut Rh pozitiv.
Qysh me përgatitë biskota me mollë?


				
			A keni provuar ndonjëherë bisokta me mollë? Vjeshta është stina e mollëve. E përpos konsumimit si fryt e reqelit, ju mund të përgatisni edhe biskota me mollë. Receta e biskotave që ne po ju prezantojmë është e lehtë për tu përgatitur. Këto bisokota janë tejet të shijshme. Ato mund të shoqërohen me çaj ose kafe. E mira e kësaj recete është se edhe përgatiten shpejt.
Përbërësit për biskota me mollë

120g sheqer
½ lugë çaji ekstrakt vanilje
4 vezë
200g margarinë
500g miell
1 lugë çaji pluhur gatimi
3 mollë

Përgatitja
Për bisokta me mollë së pari, përzieni vezët, sheqerin dhe vaniljen me mikser. Përziejen bëjeni derisa të bëhet masë e njëtrajtshme. Pasi të jetë arritur ajo shtoni margarinën dhe përzieni sërish. Në funs, për trashje të brumit shtojeni miellin dhe pluhurin e gatimit dhe përziejeni me lugë. Pastaj qëroni mollët, prejini ato në kuba të vogël dhe shtojini në përzierje.
Pastaj nga brumi i krijuar ndani në biskotat. Atyre mund t\’ju jepni forma sipas dëshirës. Qoftë me dorë apo qoftë duke i prerë me forma adeukate të kuzhinës. Në një tepsi shtroni një letër kuzhine. Pastaj aty vendosni bisoktat. Kini kujdes të mos i vendosni biskotat afër njëra-tjetrës. Në mënyrë që ato mos të digjen. Piqeni në 200 gradë Celsius për 10-15 minuta, në një furrë të cilën e keni ngrohur paraprakisht. Ju bëftë mirë!
Qysh me u depilu me mjaltë dhe sheqer?


				
			Depilimi me mjaltë dhe sheqer kohëve të fundit është shndërruar në mënyrën më popullore për heqien e qimeve nga trupi. Me sheqer mund të depiloheni shumë thjesht dhe në mënyrë efikase, ashtu sikurse me dyllë.
Është interesante që kjo mënyrë e depilimit shumë e vjetër, rrjedh nga Lindja e Afërt, ku edhe sot e kësaj dite është zgjidhja më e shpeshtë për njërin nga problemet më të mëdha të femrave. Me pak përpjekje, këtë lloj të depilimit mund ta bëni edhe ju vetë në shtëpitë tuaja.
Para se t’jua shpjegojmë mënyrën, duhet ta dini se kjo mënyrë e depilimit largon edhe qimet më të vogla, kështu që nuk keni pse prisni që qimet të rriten për t’i larguar.
Përbërësit:

250 g sheqer
200 g mjaltë
Limon
Napa/copa/lecka me një gjerësi përafërsisht 10 centimetra.

Qysh me u depilu me mjaltë dhe sheqer?
1) Në një enë ngrohni 250 g sheqer, derisa të marrë ngjyrë të artë.
2) Shtoni 200 gr mjaltë dhe dy lugë lëng limoni të shtrydhur.
3) Masën e largoni nga zjarri dhe përzieni derisa të marrë ngjyrë të verdhë në të artë dhe të trashet në mënyrë homogjene.
4) Në lëkurën e pastër vendosni përzierjen e ngrohtë në drejtimin e kundërt nga rriten qimet dhe mbi të ngjisni copën ngjitëse.
5) Me lëvizje të buta tërhiqni copën apo shiritin ngjitës në drejtimin e rritjes së qimeve.
6) Pas depilimit, të gjitha mbetjet e sheqerit largohen lehtë me ujë të ngrohtë.
Vërejtje:

Depilimi me sheqer dhe mjaltë u sugjerohet të gjithë atyre me lëkurë të ndjeshme, sepse kjo është një përzierje natyrale dhe nuk shkakton irritim.
Për herën e parë ju nevojitet më shumë durim për t’i mposhtur pengesat. Secilën herë të ardhshme do të jetë më thjesht, më shpejt dhe më e lehtë.
Qysh me përgaditë mushkëri pule me patate?


				
			Përbërësit:

1 kg patate
500 gram mushkëri
200 gram miell misri
100 gram miell
kripë.

Mushkëritë e pulës i premë në copa të vogla, përmbi ia hedhim miell misrin, miellin, kripen dhe i përziejmë. I fërgojmë në tigan, ndërsa në anën tjetër patatet e prera i fërgojmë. Pas pjekjes i vendosim në enën për shërbim.